kung may tulisan man ay hindi niya kasalanan; hindi niya katungkulan ang umusig: katungkulan iyon ng guardia sibil. kung si kabisang tales ay namalagi sa kaniyang tahanan at hindi naglibot sa kaniyang mga lupain ay hindi sana nabihag. yaon ay isang parusa ng langit sa lahat ng mga lumalaban sa mga utos ng kaniyang corporacion. nabatid ni hermana penchang, ang matandang mapanatang pinaglilingkuran ni huli, ang nangyari: bumigkas ng dalawa tatlong susmariosep! nag angtanda at nagsabing: kung kaya tayo pinadadalhan ng dios ng ganyang parusa, sa kadalasan, ay dahil sa tayoy makasalanan kayay mayroon tayong mga kamag anak na makasalanan na dapat sanang turuan natin ng kabaitan, ngunit hindi natin ginawa. sa pagsasabi nang kamag anak na makasalanan ay si huli ang tinutukoy; sa ganang sarili ng matanda ay lubhang makasalanan si huli. sukat ba namang ang isang dalagang maaari ng mag asawa ay hindi pa marunong magdasal! jesus, anong laking pagkakasala!